"Alguses lõi Jumal..." 1 Moosese 1:1-5
"Maa oli tühi ja paljas ja pimedus oli sügavuse peal
ja Jumala Vaim hõljus vete kohal.
Ja Jumal ütles: Saagu valgus!” Ja valgus sai.
Ja Jumal nägi, et valgus oli hea, ja Jumal lahutas valguse pimedusest.
Ja Jumal nimetas valguse päevaks ja pimeduse ta nimetas ööks.
Siis sai õhtu ja sai hommik - esimene päev."
IISRAEL 5769 AASTAL
Tere! Olen Edward Ephraim Kalish, Rudolfi ja Maarja poeg.
Minu emapoolne vanaisa oli Iosiph Samsonovich Rabinovich.
Ta sündis Zvenigorodkas, Ukrainas.
Minu isapoolne suguvõsa on pärit Poolast.
Kalish on poola nimi.
Sündisin Kaasanis, Venemaal.
Pöördusin tagasi oma esiisade maale Iisraeli 33-aastasena.
Minu lugu on tüüpiline näide Hesekieli prohvetliku sõna täitumisest.
Hesekieli 36:24
"Ma võtan teid ära paganate seast
ja kogun teid kõigist maadest
ning toon teid teie oma maale."
"Ma võtan teid ära paganate seast
ja kogun teid kõigist maadest ning toon teid teie oma maale."
Juudi pühad kirjad räägivad palju Jumala loovusest
ja inimeses peituvast loomispotentsiaalist.
Ka sellest, kuidas Looja näeb kunstnikke
ja millised on Tema ootused nende suhtes.
Juudi traditsioonides olev midraš on eriline viis tõlgitsemaks pühi kirju.
KUNST-MIDRAŠ
BETSALEEL - VALGUSE POEG
Filosoofid arutelvad pidevalt selle üle, kas juudi kunst on olemas
ja kui on, siis millest seda ära tunda?
Annan teile siinkohal kaks täiesti erinevat definitsiooni.
1. Juudi kunsti ei ole olemas,
kuna "rahvaks" peetakse sellist inimrühma,
kellel on ühine kultuur, keel ja pärandina saadud eluviis ja auspaik.
Juutidel pole seda kõike viimase 2000 aasta jooksul olnud.
Nüüdne Iisraeli riik on eksisteerinud kõigest 60 aastat.
Filosoofide kohaselt on need 60 aastat liiga lühike aeg
Iisraeli juutide isikupärase kultuuri ja kunsti väljaarendamiseks.
Seega - pole inimesi, pole probleemi.
2. definitsioon:
Kõik, mida juudi kunstnikud toodavad, on juudi kunst.
Sel juhul on Levi Strauss'i teksad ja Steven Spielbergi film "Lõuad"
tüüpilised näited 20. sajandi juudi kunstist.
Kui esitatud kaks definitsioonid on nii äärmuslikult erinevad,
siis kas juudi kunsti defineerimine saab üldse olla pädev?
Saab ikka, sest Looja ise on andnud juudi kunstile nime.
See on üks tähendusrikas asi saada Jumalalt nimi.
Juudi kunstil on oma nimi!
Pöördugem kõige usaldusväärsema allika, Toora juurde
ja vaatame, mis sel on kogu teema kohta öelda?
Loeme 4 Moosese 23:9
"...ennäe rahvast, kes elab eraldi
ega arva ennast paganate hulka."
"...ennäe rahvast, kes elab eraldi ega arva ennast paganate hulka."
Iisraeli rahvas ei ole sellest maailmast.
Seetõttu ei saa ka selle kunst olla sellest maailmast.
Selle allikaks on taevas ja see on suunatud taevale.
Selle esindajaks on üks nimi -
Betsaleel
Looja ise andis selle nime juudi kunsti isale.
Kes see Betsaleel oli?
Ta sündis juudi perre Egiptuses, umbes 3500 aastat tagasi.
Ja kuigi ta elas väga pikka aega tagasi,
tuntakse tema nime kaasaja Iisraelis väga hästi.
Iisraeli Kõrgem Kunstikool on saanud oma nime tema järgi,
nii nagu mitmed Iisraeli tänavadki.
See kunsti-midraš on pühendatud tema nimele.
Kuid kes see Betsaleel oli ja mille poolest ta kuulus oli?
Miks annab juudi pärand meile teada,
et Jumal on juba algusest peale kirjutanud ta nime
Iisraeli kuningate ja prohvetitega ühte raamatusse?
2 Moosese raamat, mis tähendab ka "nimede raamatut",
algab sõnadega:
"Ja need on Iisraeli poegade nimed..."
See näitab meile, kui oluline on nimedes peituv sõnum.
2 Moosese 31:2
Vaata, ma olen nimepidi kutsunud Betsaleeli,
Huuri poja Uuri poja Juuda suguharust."
Vaata, ma olen nimepidi kutsunud Betsaleeli,
Huuri poja Uuri poja Juuda suguharust."
Kutsudes Betsaleeli nimepidi,
kinnitas Jumal tema kutsumist kunstnikuks,
kelle ülesandeks oli ehitada Jumalale pühamu ehk "mishkan" .
"Mishkan" pidi oma väljanägemiselt
peegeldama ja kuulutama Jumala ligiolu.
Jumal ütleb 2 Moosese 25:8
"Ja nad tehku mulle pühamu, siis ma asun elama nende keskele."
Betsaleel ehitas kogudusetelgi peegeldamaks Jumala templit taevas.
See oli tõeliselt kvaliteetne meistriteos.
Jumal ise täitis Betsaleeli oma Vaimuga,
oskuse, võimekuse, arusaamise ja kõikvõimaliku kunstianniga.
Ehk siis Jumal ise oli kogu Betsaleeli võimekuse allikaks.
Iisraeli Püha oli Betsaleeli inspiratsiooni allikaks.
Kogu inimkonna ajaloos polnud eales tehtud midagi sarnast,
kuna Jumal ise oli selle tellinud.
Jumal ütles Moosesele ja kogu Iisraelile:
Vaata, ma olen nimepidi kutsunud Betsaleeli,
Huuri poja Uuri poja Juuda suguharust."
See pole mingi suvaline suguvõsa loetelu paljude seas,
vaid eriline nimede loetelu.
Uurides nende nimede tähendusi, avastasime midagi olulist.
Betsaleeli sugupuud mainitakse Piiblis täies mahus 4 korda
Seda mainitakse täies mahus 4 korda.
Betsaleel, Uuri poeg, Huuri pojapoeg, juuda suguharust.
Miks pöörab Jumal nimedele nii suurt tähelepanu?
Aga seetõttu, et Jumal andis luues kõigile ja kõigele oma nime.
Nime andmine tähendab loomist.
Toora algab järgmiste sõnadega:
"Alguses lõi Jumal..."
Psalmid 33:9 "Sest tema ütles, ja nõnda see sai;
tema käskis, ja see tuli esile."
"Sest tema ütles, ja nõnda see sai; tema käskis, ja see tuli esile."
Jesaja 43:1
"Aga nõnda ütleb nüüd Issand,
kes sind, Jaakob, on loonud, ja kes sind, Iisrael, on kujundanud:
Ära karda, sest ma olen sind lunastanud,
ma olen sind nimepidi kutsunud, sa oled minu päralt!"
"Aga nõnda ütleb nüüd Issand,
kes sind, Jaakob, on loonud, ja kes sind, Iisrael, on kujundanud:
Ära karda, sest ma olen sind lunastanud,
ma olen sind nimepidi kutsunud, sa oled minu päralt!"
Ehk teisisõnu: "Mina olen see, kes on seda sinu kohta kuulutanud.
Ma olen sind loonud ja kujundanud ning andnud sulle nime "Iisrael".
Seda kõike tehes olen andnud sulle oma meelevalla
ja seetõttu sa oled minu.
Andes sulle oma nime, olen ma su teinud enda omaks."
Nii kunstnike kui ka usklike jaoks on oluline mõelda nende sõnade üle
ja mõista põhimõtet, et Jumal loob nimetamiste kaudu.
Nii nagu Taavet ütleb Psalmides 33:6
"Issanda sõnaga on tehtud taevad
ja tema suu hingusega kõik nende väed."
See on Jumala loomisprotsess.
Nimi on kui üks määrus.
See määrab definitsiooni asjale, mis on loodud.
Andes oma loodule nimed,
paneb Jumal oma loodu jaoks paika ka vastavad seadused ja piirid.
Kui Jumal andis leviitidele omad seadused ja määrused,
mis puudutas templiteenistust ja preestrite ülesandeid,
andis Ta Iisraeli kunstnikele ka loovuse seaduse.
See seadus kätkeb endas ka Betsaleeli nime.
Iga sõna ja tähe jaoks, mis moodustab Betsaleeli nime,
on oma praktilised juhised.
Ta andis selle Betsaleeli nime ühele mehele,
tehes temast kui alusmüüri ja eesmineja kogu juudi kunstile.
Jumal ise lõi juudi kunsti, andes sellele ka omad juhised.
Loovuse käsk ehk Betsaleeli käsk nagu seda nimetatakse,
on kunstnike jaoks sama olulised
kui puhtuse -ja ohvri seadused templi preestritele.
See seadus tõuseb esile nii Betsaleeli nimest kui sugupuust.
Vaatame Betsaleeli sugupuud nime nime ja sõna sõna järel.
Nende nimede tähendused annavad meile kui võtmed
juudi kunsti mõistmiseks.
Ühtlasi aitavad nad meil ka näha kunstnike omadusi
Jumala vaatenurgast vaadatuna.
BETSALEEL [Jumala varju all]
Heebreakeelne sõna "betsaleel"
tähendab Jumala varju või kaitse all olemist.
"Tsaleel" tähendab "varju", mille juursõnaks on "tsadi-lamed".
Vaadates samast sõnajuurest lähtuvaid teisi sõnu,
saame ka paremini aimu selle nime tähendusest.
"Tsel": vari, "tselem": pilt, "tsilum": foto või koopia.
Varju omadused räägivad sellest, milline kunstnik olema peaks.
Varjud saavad eksisteerida vaid pimeduses, mitte kunagi valguses
Varjud tõusevad esile vaid tänu valgusseadustele.
Nad moodustavad pildi või kujundi mingist kindlast objektist,
kuid nad ei anna edasi selle objekti algupäraseid detaile.
Vari paljastab vaid selle objekti piirjooned.
Vari ei saa eksisteerida eraldi mõnest objektist,
vaid ta on sellest täielikult sõltuv ja sellega seotud.
Nii nagu vari järgneb oma objektile,
nii peab ka inimene järgnema oma Loojale.
Heebreakeelne sõna "tsel"
ei tähenda vaid päikesevalgusest lähtuvat varju,
mis on Iisraelis elutähtsa tähendusega,
vaid ka kaitset ja varjupaika.
Psalmid 17:8 räägivad sellest.
"Hoia mind nagu silmatera; oma tiibade varju alla peida mind."
"Oma tiibade varju alla peida mind."
"...tiibade varju alla" - be-tsel knafecha
"Hoia mind nagu silmatera; oma tiibade varju alla peida mind."
Teine samast sõnajuurest lähtuv sõna on "tselem",
mis tähendab "pilti" või "sarnasust".
See tuleb esile 1 Moosese 1:27,
kus Jumal lõi inimese oma näo järele. "Be-tselem elohim".
Nimi Betsaleel kätkeb endas samu osi neist samadest sõnadest.
Heebrea nimedele on omane,
et need moodustuvad mitmest erinevast sõnast
või sõna osadest.
Näiteks nimi Avraham tähendab "paljude rahvaste isa".
Nimi Malki-tsedek tähendab "õigsuse kuningas".
Nimi Israel tähendab "Jumal valitseb".
Vaatame, millistest sõnadest nimi Betsaleel koosneb?
Be-tselem-el - "Jumala sarnane".
Küsimus on siis inimesest, kes on Jumala sarnane.
Mis saaks olla kunstnikule veel tähtsam, kui see,
et teda on loodud Jumala sarnaseks ja peegeldama Jumalat?
Sellele järgnevad sama tähtsalt inimese võime ja vajadus luua.
Sarnasus Jumalaga peab peegeldama Jumala au.
Ehk siis Jumal ütleb, et kunstnik on Tema sarnane
ja Ta täidab kunstniku inspiratsiooniga.
Vaatame veel ühte sõna, mis lähtub samast sõnajuurest.
"Tsilum" on kaasaja tuletis, mis tähendab fotot või koopiat.
Websteri sõnaraamatu kohaselt
on foto fototundlikule pinnale talletuv pilt.
Meie südamed on ka kui see fototundlik paber,
millel on võime olla tundlik Jumala valgusele.
Kui oleme tundlikud Jumala valgusele,
saab ka Looja meie kaudu erinevaid asju luua.
Kõik need ühest sõnajuurest lähtuvad sõnad:
"tsel" - vari, "tselem" - kujund ja "tsilum" - foto või koopia,
aitavad meil mõista Toora sõnumit,
mis peitub Betsaleeli, Iisraeli esimese kunstniku nimes.
BETSALEEL Muusikaline tõlgendus
Miks on nii oluline uurida Betsaleeli nimes peituvat ilmutust?
Vari - loovus peab olema määratletav Jumala seaduste poolt
ning kunstnik peab olema ustav oma Loojale, Teda järgides.
Pilt: Jumal andis inimesele inspiratsioonina suure anni,
et ta võiks oma loomuses olla oma Looja sarnane,
ilmutades seeläbi oma Looja suurt väge ja au.
Koopia: Inimese kutsumus on kujutada ja peegeldada
kogu universumi Looja suurust.
UUR [Issanda valgus]
Betsaleel on Uuri poeg.
Kaikki "tsel"-juurega sõnad on seotud valgusega
ja selle läbitungivate valguskiirtega.
"Uur" tähendab valgusküllast, tulist, võrratut.
Nime Uur võib tõlkida ka kokku kahest erinevast sõnast:
"Ur" ehk valgus ja "jud". mis esindab Issanda nime JHVH.
Seetõttu võib ka Uuri nime tõlkida "Issanda valguseks".
1 Moosese raamat räägib erilisest valgusest,
mis loodi enne päikest, kuud ja tähti.
Taavet viitab sellele valgusele Psalmides 36:10, öeldes:
"...Sinu valguses me näeme valgust."
Kirjatundjad ütlevad, et esimesel päeval loodud valgus
oli hoopis teistsugune kui see valgus, mida täna näeme.
Esimese päeva valgus paistis nii eredalt,
et päike tundus selle kõrval lausa pimedusena.
Hiljem Issand peitis selle esimese päeva valguse ära.
Rabbid nimetavad seda valgust "Messia valguseks".
Meie nägemisvõime tugineb valguse omadustele.
Valgus on erinevat: on päikesevalgus, infrapunavalgus,
röntgenvalgus või läbi roosade prillide nähtav valgus.
Jumala poolt kõige esimesena loodud valgus
oli aga midagi hoopis erinevat.
See oli Sõna valgus,
millest Taavet kuulutas Psalmides 119:105
"Sinu sõna on mu jalale lambiks ja valguseks mu teerajal."
Seetõttu ongi kunstniku kõige olulisem and
näha ja kuulda,
olles tundlik võtma vastu Jumala inspiratsiooni.
See on võime näha seda, mida teised ei näe
ja tuua see loovalt esile nõnda, et nähtamatu saaks nähtavaks.
Hea nägemisvõime pole samas nii oluline,
kui meie sõltuvus Jumalast.
Mäletad: "Sinu valguses me näeme valgust."
Selja pööramine Jumala valgusele viib vaimse pimeduseni.
Jesaja 42:18-19
"Kurdid, kuulge, ja pimedad, tõstke oma pilk üles, et te näeksite!
Kes on pime, kui mitte mu sulane,
ja kurt nagu mu käskjalg, kelle ma läkitan?"
Prohvet räägib siin Iisraelist, kes on hüljanud Issanda tõe.
Jumal küsib: "Kes on kõige pimedam ja kurdim?"
ja vastab siis ise:
"Mu sulane ja käskjalg. Mu rahvas Iisrael."
Selleks, et tõeliselt "näha", vajame me nii füüsilist valgust,
kui veelgi enam Jumala valgust, kes on selle maailma valgus.
Ehk siis valgus loob pildi valgustundlikule pinnale.
Me oleme kaotanud selle tundlikkuse,
mistõttu Looja ütlebki Iisraelile Hesekieli 36:26-27
"Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame
ja annan teile lihase südame.
Ma panen teie sisse oma Vaimu
ja teen, et te käite mu määruste järgi
ja peate mu seadusi ning täidate neid."
Hesekieli prohvetlik sõnum räägib sellest,
et Toora valgus puudutab uut, tundlikku südant
ja loob sellesse kui jumaliku pildi.
Ehk siis me oleme jõudnud selleni, et valgus tekitab varje.
Betsaleel - "Jumala vari", on Uuri - "Issanda valguse" poeg.
Selleks, et luua midagi Issandale ja pidada Tema korraldusi,
peab kunstnik sündima Jumala valgusest.
UUR Muusikaline tõlgendus
Kunstnik peab oma kunsti kaudu peegeldama kõrgeimat valgust ja au.
Ta süda peab olema tundlik Messia valgusele,
et luuag midagi Tema inspiratsioonist lähtuvalt.
See kõik tuleb esile Betsaleeli isa nimes.
Betsaleel - "Issanda valguse poeg".
HUUR [puhas]
Betsaleel on Uuri poeg, algse valguse poeg.
Algne valgus peegeldab Looja puhtust ja pühadust.
Puhtus võib viidata ka täielikule alistumisele
ja täielikule eraldumisele kõigest ebapuhtast.
Betsaleeli vanaisa nimi Huur räägibki puhtusest.
Huur tähendab "puhas" või "valge".
"Betsaleel, Uuri poeg, Huuri pojapoeg."
Pühades kirjades räägitakse palju puhtuse väärtusest.
Puhtaid asju on hinnatud juba muinasaegadest peale.
Nagu näiteks puhast hõbedat ja kulda ning valgendatud kangaid.
Metallide puhastamine ja kangaste valgendamine
olid pikad ja aeganõudvad protsessid.
Seetõttu olid nad ka kallid.
Jumal hindab eelkõige puhast südant.
See on ka põhjus,
miks Ta ootab oma rahvalt puhast südant.
Õpetussõnades 17:3 on öeldud:
"Sulatuspott on hõbe ja ahi kulla jaoks,
aga Jehoova katsub südamed läbi!"
"Sulatuspott on hõbe ja ahi kulla jaoks,
aga Jehoova katsub südamed läbi!"
Issanda ees seismine eeldab puhas olemist.
Jumal ütles 2 Moosese 19:10 Moosesele Siinai mäe jalamil:
Mine rahva juurde, pühitse neid täna ja homme,
ja nad pesku oma riided!"
Sama nõue tuleb esile ka käskudes, mille Jumal kunstnikele andis.
See tuleb esile lauses: "Betsaleel, Huuri pojapoeg -
puhtuse ja pühaduse poeg."
Pühades kirjades kasutatakse sõna "huur"
ka väga eriliste kangaste kirjeldamiseks.
Kanga säravvalge värvus saadi kätte seeläbi,
kui seda valgendati aluselises vedelikus
ja pesti hiljem puhtas vees.
Valgendamist ja pesu korrati mitmeid kordi,
kuniks kangas oli täiesti puhas.
Kuidas aga saaks inimene end piisavalt puhtaks?
Inimene ise ei saagi.
Ta saab võtta vaid vastu puhastuse, mis tuleb Jumala käest.
Hesekieli 36:25
"Ja ma piserdan teie peale puhast vett, et te saaksite puhtaks;
kõigist teie rüvedusist ja kõigist teie ebajumalaist
ma puhastan teid."
Sakarja 13:9 "Ja ma viin kolmanda osa tulle...
...ja proovin neid, nagu proovitakse kulda.
Ta hüüab minu nime ja ma vastan temale.
Mina ütlen: See on minu rahvas.” Ja tema ütleb: Issand, minu Jumal!””
Heebrea keeles kõlab see järgnevalt:
"Ja ma viin kolmanda osa tulle...
ning sulatan neid, nagu sulatatakse hõbedat,
ja proovin neid, nagu proovitakse kulda.
Ta hüüab minu nime ja ma vastan temale.
Mina ütlen: See on minu rahvas.” Ja tema ütleb: Issand, minu Jumal!””
Jumal kasutab sageli taolisi dramaatilisi kuvandeid,
andmaks meile teada, mida Ta tahab me südametega teha.
Jesaja 1:25 "Ma pööran su vastu oma käe
ja puhastan su räbu otsekui leelisega ning eraldan sinust kõik tina."
"Ma pööran su vastu oma käe
ja puhastan su räbu otsekui leelisega ning eraldan sinust kõik tina."
HUUR Muusikaline tõlgendus
Iisraeli kunst peab kätkema endas Looja puhtust ja pühadust.
See kunst peab täielikult kuuluma Talle.
Kuid see on võimalik vaid siis, kui kunstnik isegi on püha.
Tema südames ei saa olla ebapuhtust.
Ainuüksi nii saab ta olla Huuri poeg.
Huur isegi oli puhastatud ja valgendatud.
Ta oli täiuslik kui Jumala Sõna - puhastatud seitsmekordselt.
JUUDA (JEHUDA) [See, kes kiidab Issandat]
Vaatame ka korraks Huuri isa, Juudat.
"Betsaleel, Uuri poeg, Huuri pojapoeg, Juuda suguharust."
Juuda suguharu on väga erakordne.
Jumal on tõotanud,
et kõik Iisraeli kuningad tulevad alati sellest suguharust.
Jumal ütleb Psalmides 60:9 "Juuda on mu valitsuskepp."
Juuda suguharu võitles Iisraeli sõdades alati esirinnas.
Selleks on ka omad põhjused.
Juuda suguharu oli kõige suurem ja võimsam,
kuid see polnud mitte kõige olulisem põhjus.
Suguharu nimi toob esile selle kutsumuse.
Jehudah: see, kes kannab Issanda nimes JHVH peituvat väge.
See nimi puudutas inimsüdameid.
Jehudah on ainulaadne nimi.
Issanda nime kõik neli tähte peituvad selles samas järjekorras.
Tähtede vahel on heebrea täht "dalet",
mis on ka esimene täht heebreakeelsest sõnast "veri".
Samas viitab see ka sõnale "aadam" ehk "inimene".
Jehudah'i nimi koosneb siis kui sõnadest
veri, inimene ja JHVH, mis on Jumala nimi.
Ehk tegu on inimesega, kes tegutseb Jumala väes.
Juuda on see, kes kannab edasi Jumala nime väge.
Ainuüksi Juuda suguharule anti selline vägi ja mõjuvõim.
Juudale kuulus kuninga valitsuskepp
ja sellest suguharust sündis ka Messias.
Juuda nimi tähendab ka "kiitus Issandale".
1 Moosese 29:35 Nüüd ma kiidan Issandat!”
Seepärast ta pani temale nimeks Juuda."
Nüüd ma kiidan Issandat!”
Seepärast ta pani temale nimeks Juuda."
See nimi algab "jud"-tähega, mis esindab Issanda nime JHVH.
Nime lõpuosa moodustub aga sõnast "hoda", mis tähendab kiitma.
Ehk siis seda võiks tõlkida: "See, kes kiidab ja teenib Issandat".
Selles peitub Juuda nime väe saladus.
See omadus on äärmiselt oluline ka juudi kunstile,
mis kujutab endast Looja kiitmist ja teenimist.
Nii nagu igal Iisraeli suguharul, nii on ka Juudal oma sümboolika.
Need sümbolid tuginevad Jaakobi õnnistusele.
1 Moosese 49:9
"Juuda on lõvikutsikas - saagi kallalt, mu poeg, oled tõusnud.
Ta on heitnud maha, ta lebab nagu lõvi, nagu metsik lõvi -
kes julgeks teda äratada?"
Lõvi on Juuda suguharu sümbol.
Lõvi kannab endas väge, julgust ja kuninglikku olemust.
Kuninga sõna on oluline ja kõik võtavad seda kuulda.
Juuda ise on lihast ja luust inimene,
kuid täis Jumala Vaimu poolt antud Looja väge ja au.
JUUDA Muusikaline tõlgendus
Jumala määratluse järgi
peab siis juudi kunst sisaldama endas Juuda omadusi.
See on kui kuninga sõna, mida tähelepanelikult kuulatakse.
See on tugev kui lõvi, kandes endas Jumala nime väge.
See ülistab Jumala nime kõigi rahvaste keskel.
See on Betsaleeli vanaisa Juuda nime tähendus.
JEHUDAH on see, kes ülistab Issandat
Nagu öeldud - varju isa on valgus.
Ehk siis kogu Betsaleeli sugupuud võiks tõlgitseda järgnevalt:
Betsaleel, Uuri poeg: vari, kes sündis Looja valgusest.
Huuri poeg: täielikult andunud Isale.
Juuda poeg: kutsutud tooma au Tema nimele.
Tõe teadmine loovuse ja selle eesmärgi ning ülesande kohta
toob meile tõelise vabaduse meie kunstilises tegevuses.
Ainuüksi pühasid juhtnööre järgides
saab kunstniku loovus tõusta taevasele tasandile.
See tähendab tõusta Issanda mäele,
nii nagu Mooses tõusis Siinai mäele ja nägi seal taevast templit.
Ainuüksi Jumalat armastav ja Tema seadusi austav kunstnik
võib täita käsku: "Tee mulle..."
Ainuüksi selline kunstnik võib luua midagi Jumala palge ees
ja täituda teadmiste ja arusaamise Vaimuga.
"Tee mulle..." tähendab: "Tee minu seatud seaduste järgi.
Enne, kui hakkad looma, puhasta end ja pühenda end mulle.
Tule minu kaitse ja varju alla ning too mulle kogu au.
Siis ma täidan sind, sa väike ja nõder inimene,
oma Vaimu inspiratsiooni ja väega,
oma tarkuse ja arusaamisega kogu kunstist.
Sest kõige selle abil olen ma loonud taevad ja maa
ning kõik selle, mis neis on.
Nende abil lood sinagi kõike seda, mida sul palun.
Selles peitub Betsaleeli nime olemus
ja Iisraeli kunsti pärand sellisena, nagu Jumal on selle seadnud.
Ja ka sellisena, milleks see võib veel saada. Aamen.
Tõlge: Anne-Ly Raukas